પત્રકાર પરિષદ ના માધ્યમથી પાસ અને એસપીજી ગ્રુપના આયોજકોએ સંયુક્ત નિર્ણય કરીને એવી જાહેરાત કરી છે કે છેલ્લા સાડા ત્રણ વર્ષથી ગુજરાતમાં પાટીદાર અનામત આંદોલન કાર્યરત બની છે ત્યારે આ લડત દરમિયાન સમાજની માગણીઓ રાજ્ય સરકાર દ્વારા હજુ પણ પૂરી કરવામાં આવી નથી ત્યારે રાજ્ય સરકારને 72 કલાક નું અલ્ટીમેટમ આપીને સમાજની પડતર માગણીઓ પૂરી કરવા ની જાહેરાત કરવામાં આવી હતી પાટીદાર સમાજની માંગણી અંગે દિલીપ સાબવા એ પ્રતિક્રિયા આપતા જણાવ્યું હતું કે વર્તમાન સરકાર અલ્પેશ કથીરિયા લાલજી પટેલ અને હાર્દિક પટેલ ઉપર થયેલા કેસો મામલે આ સરકારે સમાજના શ્રેષ્ઠીઓ સાથે થયેલી વાટાઘાટો બાદ પણ પરત ખેંચ્યા નથી ત્યારે સંયુક્ત રીતે અમારી માંગ છે કે આ તમામ કેસોનો ઉકેલ લાવવામાં આવે અને કાયદાની આંટીઘૂંટીઓ દૂર કરી સત્વરે તેનો ઉકેલ લાવે તેવી અમારી પ્રથમ માંગ છે જ્યારે અનામત આંદોલન દરમિયાન શહીદ પરિવારોને ન્યાય મળ્યો નથી ત્યારે સરકાર સમક્ષ અમારી માંગ છે કે સરકાર દ્વારા શહીદ પરિવારોને વળતર અને સરકારી નોકરી આપવામાં આવે.